שגרירות ישראל בניו דלהי

שגרירות ישראל בניו דלהי היא הנציגות הדיפלומטית העליונה של ישראל בהודו, והיא אחראית על הקונסוליה הישראלית במומבאי ועל הקונסוליה בבנגלור. הודו הכירה בישראל ב-1950, והתירה לישראל בספטמבר 1951 למנות נציג מסחרי בבומביי שבהמשך הועלה לדרג של קונסול של כבוד. ישראל הקימה קונסוליה בבומביי, בה שכנו באותה עת מרבית הנציגויות הזרות, ב-1953, ומשרד החוץ ההודי הכיר בה בנובמבר אותה שנה. בדצמבר 1991 החלה הודו לקשור יחסים עם ישראל, ואף שדרגה את מעמד הקונסוליה במומבאי, כשהודיעה לקונסול כי מכאן ואילך יורשה להיפגש במהלך ביקוריו בניו דלהי עם ראש האגף המדיני האחראי למערב אסיה במשרד החוץ ההודי ולא רק עם ראש האגף הקונסולרי. ב-29 בינואר 1992 הודיעה הודו על העלאת דרג היחסים עם ישראל לרמת שגרירות משני הצדדים. ההכרזה אירעה שבוע ימים לאחר הכרזת סין וישראל על פתיחת יחסים דיפלומטיים ב-23 בינואר 1992. בנוסף להודו, מואמן שגריר ישראל בניו דלהי החל מראשית שנות האלפיים כשגריר לא תושב לסרי לנקה. ב-12 בדצמבר 2020 חתמו שגריר ישראל בהודו רון מלכא ושגריר בהוטן בהודו וטסופ נמגייל על הסכם לכינון יחסים דיפלומטיים מלאים בין המדינות. ביוני 2022, ביקר שגריר ישראל בהודו נאור גילאון, בבירה טהימפהו, שם הציג את כתב האמנתו למלך בהוטן ג'יגמה סינגייה ואנגצ'וק. ב-13 בפברואר 2013 הצמיד אופנוען מטען נפץ לרכבה של טל יהושע קורן, אשת הנספח הצבאי הישראלי בהודו, בשעה שהייתה בדרכה לאסוף את ילדיה מבית הספר. קורן נפצעה באורח בינוני, נזקקה לניתוח לאחר הפיגוע על מנת להסיר מגופה רסיסים, ונהגה ושני עוברי אורח נפצעו באורח קל. באותו יום נעשה ניסיון דומה לפגוע ברכב של שגרירות ישראל בטבליסי. על פי החשד, האחראים לפיגוע השתייכו למשמרות המהפכה האיראניים, והפיגועים בוצעו כתגובה למאבקה של ישראל בתוכנית הגרעין האיראנית. ב-29 בינואר 2021, יום השנה ה-29 לכינון היחסים הדיפלומטיים בין ישראל להודו, התפוצץ מטען קטן מול השגרירות, ללא נפגעים. ארגון לא מוכר בשם ג'יש אל-הינדי קיבל אחריות על הפיגוע, אך הרשויות ההודיות ייחסו את הפיגוע לכוח קודס של משמרות המהפכה האיראניים כנקמה על חיסולם של קאסם סולימאני ומוחסן פח'רי-זאדה, והוצמד לו מכתב איומים על השגריר רון מלכא. ב-16 בדצמבר 2023 התרחש פיצוץ על יד השגרירות, ומכתב איומים שמוען לשגריר ישראל בהודו נמצא בזירה. הוערך כי הפיצוץ נעשה בתגובה לחיסולו של סייד רזי מוסאווי שיוחס לישראל. על המכתב היה חתומה "התנגדות סר אללה". אתר האינטרנט הרשמי של שגרירות ישראל בניו דלהי תיקי נציגות ישראל בבומביי, הודו, באתר ארכיון המדינה יחסי הודו-ישראל (עמ' 11), באתר המכללה לביטחון לאומי הודו הכירה בקונסוליה הישראלית, דבר, 25 בנובמבר 1953 יחסי הודו ישראל (עמ' 15), באתר המכללה לביטחון לאומי הודו הודיעה על כינוןן יחסים עם ישראל, חדשות, 30 בינואר 1992 איתמר אייכנר, ישראל כוננה יחסים דיפלומטיים עם בהוטן, באתר ynet, 12 בדצמבר 2020 Joint Press Statement on the Establishment of Diplomatic Relations between the Kingdom of Bhutan and the State of Israel, משרד החוץ של בהוטן, ‏12 בדצמבר 2020 השגריר הראשון של ישראל בבהוטן הציג את תעודתו למלך, באתר NEWSru.co.il (ברוסית) עתי"ם, דובק – שגריר בהודו. אביטל עוברת לניו-יורק, חדשות, 14 באוגוסט 1992 Harkov, Lahav (20 ביוני 2021). "Meet the 36 new ambassadors approved to new posts around the world". The Jerusalem Post. נבדק ב-26 באוגוסט 2022. {{cite news}}: (עזרה) Dan Williams (13 בפברואר 2012). "Israel blames Iran after attacks on embassy staff". Reuters. נבדק ב-13 בפברואר 2012. {{cite news}}: (עזרה) יעקב כץ (13 בפברואר 2012). "Attacks target Israeli embassies in Georgia, India". The Jerusalem Post. נבדק ב-13 בפברואר 2012. {{cite news}}: (עזרה) Chauhan, Neeraj (29 ביולי 2012). "Cops name Iran military arm for attack on Israeli diplomat". The Times of India. נבדק ב-29 ביולי 2012. {{cite news}}: (עזרה) Davidovich, Joshua (29 ביולי 2012). "Indian police say Revolutionary Guards behind Delhi attack". The Times of Israel. נבדק ב-29 ביולי 2012. {{cite web}}: (עזרה) יענקי פרבר, הודו: פורסם תיאור החשודים בהטמנת המטען ליד שגרירות ישראל, באתר בחדרי חרדים, 15 ביוני 2021 דניאל הרץ, ‏הודו: איראן אחראית למטען ליד השגרירות הישראלית, באתר כיכר השבת, 8 במרץ 2021 כיכר השבת, ‏המכתב של המחבלים לשגריר ישראל בהודו, באתר כיכר השבת, 31 בינואר 2021 ישראל גראדווהל, ‏פיצוץ התרחש בסמוך לשגרירות ישראל בהודו; מכתב איומים אותר בזירה, באתר כיכר השבת, 26 בדצמבר 2023 Arvind Ojha, Blast near Israel embassy in Delhi, 2 suspects caught on CCTV, elite NSG team at spot: Sources, India Today, ‏26 בדצמבר 2023